आदब : गिबियाव नाखौ मोजाङै सायनानै लायो। सायखांनाय नाखौ मोजाङै सुनानै बिखौ संग्राय, सान्द्रि एबा सान्दांगायाव दोननानै सान्दुङाव फोराननाय जायो। जुदि अखा हानाय बोथोरब्ला नाखौ मोजाङै रानहोनो थाखाय थंथाम एबा थंब्रै खुन्थिया दोनानै नाखौ सान्दांगा एबा सान्द्रिखौ 2 एबा 3 फुटसो गोजौआव दोननानै अरजों फोराननाय जायो। नाखौ बिदि अर एबा सानदुंजों गोरानै फोरानब्ला नाया सेवा आरो बेयाव थामफै एबा थाम्फै दांग्राया बिदै दैनो हाया। जुदि दैयोब्लाबो थामफैनि बिदैया एम्फौनि महर लानो हाया। बिबदिनो नाया मोजाङै राननानै गोरान जाबोला बिखौ दैहु एबा पलिथिनआव सोनानै बार हाबनो हायै बादि खाथेनानै दोनो। उनाव जानो लुबैब्ला बिनिफ्रायन बरननानै जायो।